google/wiki40b huggingface dataset:
Saab 9000

Historie

Saab 9000 ble lansert i 1984 og markerte et nytt steg i Saabs bilproduksjon. 9000 var større enn Saab 900 og viste at SAAB hadde intensjoner om å ta seg inn i et nytt markedssegment. Modellen fikk god omtale blant annet for god plass, gode kjøreegenskaper og høyt sikkerhetsnivå.
9000 ble utviklet i nært samarbeid med FIAT-konsernet og dette var et velkomment tilskudd i den økonomisk hardt pressede personbilavdelingen i daværende Saab-Scania. Hos Fiat finner man søskenmodellene Fiat Croma, Lancia Thema og Alfa Romeo 164. Slektskapet er tydeligst mellom Saab 9000, Fiat Croma og Lancia Thema. Disse modellene har flere felles deler, mens Alfa Romeo 164 bare har samme understell. Alle fire modellene benyttet det felles utviklede «Type Four Chassis». Saab 9000 har eksempelvis identiske dører og frontrute med Fiat Croma. Designen var ved Giorgetto Giugiaro mens Björn Envall "saabifiserte" Fiat Croma/Lancia Thema til Saab 9000. Saaben fikk en bakaksel i stål etter en test med Fiats alternativ og Alfa Romeos på svensk sjøis da man fant ut at denne ga best veigrep. Fiat Croma beholdt den mer avanserte, delte bakakselen som ga bedre komfort.
Saab 9000 ble første gang solgt som årsmodell 1985 med ett motoralternativ; firesylindret, to liter, turbo og 175 hk. Året etterpå ble samme motor introdusert uten turbo. I løpet av 1988 ble modellen 9000 CD introdusert. Den hadde sedankarosseri, var litt lengre og var til å begynne med kun utstyrt med turbomotor. I 1990 kom det en  2,3-litersmotor som et alternativ. I begynnelsen bare uten turbo (150 hk), men året etter med fulltrykksturbo på 200 hk. Fra 1994-modellen med lavtrykksturbo på 170 hk. 1994 kom også med en ny motor på 2,0 l med turbo. Med en 200 hk motor ble Saab 9000 solgt som en såkalt «Aero» i 1991, en ekstra sportslig modell med mye utstyr.
I 1992 kom 2. generasjon ved introduksjonen av en ny modell, kalt 9000 CS. Denne var en videreutvikling av 9000 CD, men kom i kombicoupé slik som 9000CC og med lavere front og høyere bakpart. Året etter, som årsmodell 1993, kom Aero-modellen tilbake med 225 hk og CS-karosseri. Samtidig ble Griffin-versjonen introdusert, en mer luksus- og komfortfokusert 9000 CD enn den sportslige Aero og med 200 hk.  
Den siste Saab 9000 ble produsert 6. mai 1998 og ble avløst av Saab 9-5.
Pachybrachis

Utseende

Små, forholdsvis korte, sylindriske bladbiller, vanligvis farget i gult og svart - fargen varierer fra ensfarget gult til ensfarget svart, kan ha metallglans. Kroppen er kort, og butt både foran og bak. Det siste leddet av bakkroppen er synlig bak dekkvingene. Undersiden er noe «oppsvulmet». Antennene er ganske tynne og forholdsvis lange, gjerne lengre enn kroppen hos hannene, som ellers kan kjennes på forstørrede forbein.

Levevis

Hettebladbiller er særlig aktive i varme og solskinn. Flere arter er vanlige, mange av dem vanskelige å artsbestemme. Opplysninger om næringsplanten kan være til nyttige for en sikrere artsbetemmelse. Mange av artene lever på løvtrær. De voksne besøker også blomster for å ete pollen.

Utbredelse

Slekten har flest arter i Amerika, mesteparten av de andre lever i Palearktis.
Ragman-rullene

Ragman-rullene (engelsk: Ragman Roll) refererer til en historisk pakt i form av et dokument mellom Skottland og England i 1296 hvor kong Edvard I av England krevde at de skotske adelsmenn skulle sverge troskap til ham, hvilket de gjorde.

Bakgrunn

Etter at den unge dronning Margaret, «Jomfruen av Norge», døde i 1291, kom de flere krav på den skotske krone. På den tiden, på grunn av flere ekteskapelige allianser, hadde Norge, Skottland og England diplomatiske forhold. Da det ble klart at Skottland ikke maktet å komme til enighet uten at det ville oppstå krig mellom klanene, innbyrdes borgerkrig, ble kong Edvard I av England invitert til høre de enkelte krav og fungere som upartisk dommer i den skotske tvisten.
Da de involverte skotske adelige møtte kong Edvard ved Norham on Tweed, insisterte den engelske kongen at de skulle sverge og signere en pakt med ham. Med seg hadde han en mektig hær i ryggen. Kong Edvard var nervøs for å gjøre et upopulært valg og bidra til et skotsk opprør, men han tok også aktiv fordel av den politiske ustabiliteten i Skottland til fremme engelske interesser.
Det dokumentet som ble signert av de fleste adelsmennene er blitt betegnet som det første og det minste av Ragman-rullene. John Balliol verget seg mot kong Edvards krav, men den engelske kongen gikk da til krig og beseiret skottene ved slaget ved Dunbar. Han fortsatte gjennom Skottland og stjal noen viktige skotske gjenstander som den skotske krone, det skotske arkiv, og ikke minst Skjebnesteinen (Stone of Destiny), som alle skotske konger tradisjonelt har blitt kronet på sine de eldste tider,
Den 28. august 1296 kalte kong Edvard igjen til seg de skotske adelige og krevde igjen at de sverget troskap og signere en ny Ragman-rull.

Den andre rullen

Da adelsmennene gjorde dette trykket de deres vokssegler til pergamentet og festet deres ordensbånd til dette. Pergamentet ble signert av de fleste av de ledende skotter, blant annet Robert Bruce, den 6. herre av Annandale, hans sønn, den 2. jarl av Carrick, og William Wallaces onkel, Reginald de Crauford. Det var bortimot 2000 signaturer i alt på pergamentet og skapte således et verdifullt dokument for framtidens forskere.
Av disse opptegnelsene har to kopier blitt bevart i munkeklosteret i Westminster (nå i Record Office, London). En annen kopi ble oppvart i sin original i Tower of London (nå også Record Office, London). Den siste opptegnelsen ble også ført til Tower of London (nå i Record Office, London).

Hva betyr Ragman?

Hva ordet «Ragman» betyr og hva det er avledet av har aldri blitt tilfredsstillende forklart, men man har undret på om det kan være avledet av de ulike ordensbåndene som var festet til seglene. Et annet forslag er at navnet er avledet fra en tidligere opptegnelse samlet i den hensikt for pavelig skattelegging av en mann kalt Ragimunde, et navn som senere ble forvansket eller korrumpert til Ragman. Navnet «ragman roll» har overlevd i det engelsk hverdagsuttrykket «rigmarole» som betyr ‘vidløftig’; ‘springende’, ‘usammenhengende uttalelse’.
Pseudonacaduba

Utseende

Små til middelsstore blåvinger (vingespenn 25-30 millimeter) uten stjerter på bakvingene. Oversiden er mørkblå hos hannene, mørkbrun med enkelte blå skjell hos hunnene. Undersiden er grå eller brun med tallrike fine, lyse tverrstreker, dessuten brune pileflekker langs kanten av bakvingen.

Levevis

Artene lever på savannen, der hannene gjerne flyr rundt tretopper. Larvene lever trolig på busker i erteblomstfamilien.

Utbredelse

Slekten er utbredt i Afrika sør for Sahara.
Dasycerinae

Utseende

Små (1,5 – 2,4 mm), brune biller, sterkt knudrete og med påfallende opphøyde lister på brystskjold og dekkvinger. Normalt er kroppen dekket av et størknet sekret. Antennene er ganske lange, de to innerste leddene er omtrent kuleformede, de tre ytterste danner en kølle mens leddene i midten er svært tynne. Fasettøynene er små og runde. Brystskjoldet har opphøyde lengdelister og en tydelig avsett sidekant, varierer sterkt i formen. Dekkvingene er ganske brede og ulikt de fleste andre gruppene i familien kortvinger dekker de hele bakkroppen. De har skarpt opphøyde lengdelister og rekker av grove punktgroper mellom disse. Beina er middels lange og slanke.

Levevis

Billene er knyttet til sopp og spiser sopphyfer og råtnende plantedeler. Den kan finnes i løvstrø og i død ved.
Kids See Ghosts

Historie

Kanye West og Kid Cudi har en lang samarbeidshistorie sammen. Cudis to første album — Man on the Moon I og II — var begge utgitt på Wests G.O.O.D. Music plateselskap. Cudi har også bidratt på alle Kanye Wests album siden 808s & Heartbreak, samt det nyeste; Cudi stilte med vokal til sangen «Ghost Town» for albumet, ye.
De har også hatt noen uenigheter opp igjennom årene. I 2014 fortalte Cudi at han var irritert på West, etter at han hadde brukte gamle vokaler for sangen «Guilt Trip» uten å ha fortalt Cudi om det. Noen år senere, i september 2016, tok Cudi til Twitter for for å konfrontere West: «Don’t ever mention Ye name. I birthed you.» Ikke lenge etter svarte West på twitter med «Kid Cudi is my brother».
I April 2018 avslørte West navnet på det forventningsfulle prosjektet. Kids See Ghosts er det første fellesalbumet Cudi og Kanye har utgitt. Albumet ble for første gang vist frem 8. juni 2018 i Santa Clarita, California under en «listening party». Her var det samlet både kjente artister og inviterte gjester. Hele «listening party»-et ble streamet på mobilapplikasjonen WAV.
Rød kvige

Rød kvige er i jødedommen (hebraisk: פרה אדומה; Parah Adumah) en ungku som blir ofret og brent på bål. Asken dens blir deretter brukt i et renselsesrituale for personer som har blitt urene ved berøring med lik.

Den røde kvigen i hebraisk Bibel og GT

Sitat fra 4.Mos 19:2: "Si til israelittene at de skal komme til deg med en rød kvige som er uten feil og lyte, og som ikke har hatt åk på seg." Med andre ord må den ikke ha hår med andre farger, den må være fullstendig frisk, og må aldri ha vært brukt til noe arbeid. Kua blir så ofret og brent utenfor leiren. Sedertre, isop og karmosinrød ull kastes inn i ilden, og asken som er igjen has i et kar med rent vann.
Vann fra karet blir deretter stenket med en isopkvist på personen som har blitt uren ved kontakt med lik, på den tredje og syvende dagen. Prestene som utfører ritualet blir også urene ved dette. Presten må derfor vaske klærne og kroppen med vann og er uren til kvelden.

I jødisk tradisjon

En rød kvige som oppfyller alle de strenge kravene er en sjeldenhet. Dyret må kun ha én farge, og rabbiene gjennomfører en rekke prøver for å forsikre seg om at for eksempel hårene er helt rette (for å se om den har hatt noe åk). Ifølge jødisk tradisjon er det kun ni røde kviger som har blitt slaktet i tidsrommet fra Moses til ødeleggelsen av Jerusalem i år 70.
Dyrets ekstreme sjeldenhet og det mystiske ritualet som det benyttes i, har gitt den røde kvigen en spesiell status i jødisk tradisjon. Det hevdes å være kroneksemplet på en bibelsk lov som virker å være utenfor all menneskelig logikk, og derfor har et udiskutabelt guddommelig opphav. Fordi den rituelle renheten som oppnås gjennom asken fra en rød kvige er en nødvendig forberedelse for å delta i noen form for tempeltjeneste, har jøder i vår tid forsøkt å finne en rød kvige og gjennomføre ritualet, så de kan gjenoppbygge tempelet. Det eksisterer nemlig detaljerte planer for et tredje tempel i Jerusalem. Nylig ble en ku som ble ansett som mulig kandidat forkastet fordi den røytet svarte hår.

Leting iverksatt av Tempel-instituttet

The Temple Institute, en kontroversiell organisasjon som arbeider for å legge til rette for bygging av et tredje tempel i Jerusalem, har forsøkt å finne kandidater til en rød kvige.

Kilder

Engelsk Wikipedia
TCO-sertifisering

TCO-sertifisering er en serie produktsertifiseringer for kontorutstyr . Mest kjent er kanskje sertifiseringen av monitorer. Sertifiseringene blir satt av TCO Development, som eies av det svenske Tjänstemännens Centralorganisation. Serifiseringene er navngitt etter år. Selv om TCO-standarden gjerne assosieres med datamonitorer har senere revideringer også definert standarder for datamaskiner, skrivere, mobiltelefoner og kontormøbler.

TCO'92

Den første TCO-sertifiseringen definerer lav strålingsstandard for datadisplayer, samt strømsparingsfunksjoner. Dette er en videreføring av MPR-II standarden.

TCO'95

TCO'95 utvider sertifiseringskategoriene til bilderør (CRT), tastaturer og systemenheter. Innen hver kategori tar standarden opp ergonomi, stråling, energi og økologiske spørsmål knyttet til produksjonen av det sertifiserte produktet.

TCO'99

Denne versjonen sertifiserer CRT-skjermer, flatskjermer, bærbare datamaskiner, stasjonære datamaskiner, tastaturer og skrivere. Fra og med 1. juli 2006 må også sertifiserte produkter være RoHS-godkjente før de selges i Europa.

TCO'01

TCO'01 sertifiserer kun mobiltelefoner, men den definerer følgende områder:

Ergonomi

En telefon må være lett å bruke. Kravene inkluderer ting som knapper, formen på skjermen, bruksanvisningens forståelighet og matrialer brukt i telefonen med tanke på kontaktallergi.

Stråling

Merkingen inkluderer SAR-verdien, som er den anerkjente metoden for å måle mengden av stråling som absorberes av hodet når telefonen sender med full styrke. TCP (Telephone Communication Power) er også med i standarden. Dette er en ny metode for å bestemme telefonens kommunikasjonsevne. En god telefon må bruke en stor del av energien til kommunikasjon, samtidig som så lite stråling som mulig absorberes av hodet. En god kombinasjon er derfor en lav SAR-verdi og en høy TCP-verdi.

Økologi

Her nedlegges et totalforbud mot bruk av kadmium, kvikksølv og berylliumoksid, samt begrensninger i bruken av bly og flammehemmende materialer i produksjonen

TCO'03

TCO'03 regulerer kun CRT- og flatskjermer. Blant annet strammes krav til lysstyrke og oppløsning inn. Kravet til støyreduksjon blir også strengere.

TCO'04

TCO'04 definerer kontormøbler, og er den første TCO-sertifiseringen som ikke angir standarder for elektronikk. Sertifiserte møbler inkluderer stoler og skrivebord. I hovedsak dreier det seg om følgende områder:
Yggdrasil-kvartalet (Stockholm)

Beskrivelse

Området ligger sydøst for Ösbysjön, terrenget er noe kupert og var tidigere dyrket mark. Like syd for kvartalet gikk Djursholmsbanan (nedlagd 1976). I år 1916 ble det utlyst en arkitektkonkurranse til utbygging av kvartalet, som Ture Ryberg vant. Også arkitekt Sven Markelius deltok og kom på tredjeplass.
De viktigste bygningene i Yggdrasil 1-7 ble reist under første verdenskrig mellom 1916 og 1918 etter Rybergs tegninger. I dag er Yggdrasil-kvartalet bebygget med ti bygninger. De to siste kom til 1933 og 1952. Også villaen fra 1933, Yggdrasil 8 ble designet av Rydberg, denne i klassisk funksjonalisme. Han tok dermed avstand fra sine tidligere "synder fra ungdommen" i nabolaget.
Syv av de Ryberg-tegnede villaer fra 1910-tallet ble utformet med den for tiden nye klassiske formspråk, men også med røtter i 1700-tallets svenske boliger. For å få en stor og solrik tomt foran villaene er seks av disse lagt langs Agnevägen og så nær tomtenes nordgrense som mulig. Fra det faller bakken nedover til parken hvor den syvende av villa er bygget. Felles for alle villaer i Yggdrasil 1-7 er at disse er utført som 1½-etasjes bygninger hvor takfallet er buet innover. Lengden varierer mellom tre og seks vindusrsrader. Vinduene er plassert symmetrisk. Fasadene er pusset og malt i gult, eller varme farger. Bygninger i nabolaget Yggdrasil regnes som Djursholms første grupphusområde.

Yggdrasil 1-7

I parentes angis kommunens klassifisering fra 2013.
Topki

Topki (russisk: Топки) er en by i Kemerovo oblast i Russland. Den ligger rundt 30 km vest for Kemerovo. Innbyggertall: 31 004 (folketelling 2002), 33 574 (folketelling 1989).
Topki ble grunnlagt i 1914 i forbindelse med byggingen av den transsibirske jernbanen. Jernbanestasjonen Topki ble åpnet i 1916. Bosetningen fikk bystatus i 1933.
Kommunalt oppgavefellesskap

To eller flere kommuner eller fylkeskommuner kan fra 1. januar 2020 sammen opprette et kommunalt oppgavefellesskap for å løse felles oppgaver. 
Kommunalt oppgavefellesskap vil være ett av flere alternativer for organisering av interkommunalt samarbeid.
Et oppgavefellesskap kan ikke gis myndighet til å treffe enkeltvedtak. Oppgavefellesskapet kan likevel gis myndighet til å treffe denne typen vedtak om interne forhold i samarbeidet og til å forvalte tilskuddsordninger.
Når det opprettes et oppgavefellesskap, skal det inngås en skriftlig samarbeidsavtale mellom alle deltakerne i oppgavefellesskapet.
Hatrið mun sigra

Om sangen

Bandet Hatari er kjent for sine samfunnskritiske performance-aktige liveshow og BDSM-inspirerte scenekostymer. Hatari beskriver seg selv som en «anti-kapitalistisk-, BDSM-, techno- og performancekunst-gruppe». Tittelen «Hatrið mun sigra» kan oversettes til «Hatet vil seire» på norsk. Bandet har uttalt at de har som mål å avskaffe kapitalismen, og at den samfunnskritiske teksten er et «ledd i denne planen». 
Teksten tar også opp fremveksten av høyreradikalisme i Europa og falske nyheter på internett. Deler av teksten går som følger: «Hatrið mun sigra. Evrópa hrynja, vefur lyga. Rísið úr öskunni, sameinuð sem eitt» (Hatet vil seire. Europa kollapser, nettet lyver. Stig opp fra asken, forente som ett).

Eurovision Song Contest

I januar 2019 ble Island trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Island hadde startnummer 13. «Hatrið mun sigra» ble blant de ti beste i semifinalen og kvalifiserte seg dermed til finalen lørdag 18. mai. I finalen kom sangen på tiendeplass av 26 deltakere.
Regionalvei 955 (Finland)

Regionalvei 955 er en 165 km lang vei i Lappland, Finland. Veien går fra krysset med E75 / Rv 4 i Enare til stamvei 79 i Sirkka.
Veien går gjennom svært tynt befolkede områder. Det er ikke noe tettsted med mer enn 200 innbyggere langs veien utover endepunktene. Veien er viktig for langdistansetrafikk, da den er en del av den korteste og raskeste ruten mellom Kirkenes eller Vadsø i Finnmark, og byer som Oslo eller Stockholm. Det blir 70 kilometer kortere her enn via den bredere E75. Vei 955 er for det meste asfaltert, men har ca 40 km grusvei, så mange foretrekker E75.
Calvin Bridges

Calvin Bridges (født 24. januar 1952) er en amerikansk gospelartist. Han har gitt ut en rekke album, blant annet sammen med Oslo Gospel Choir.  Bridges er representert med en tekst i Norsk salmebok 2013. Sangen er tonesatt av Oslo Gospel Choirs dirigent Tore W. Aas.
Sortland Rockeklubb

Sortland Rockeklubb (SRK) er en konsertarrangør og paraply for det lokale rockemiljøet på Sortland. Rockeklubben ble dannet i 2002 og sprang ut av de 3 unge rockebandene som var aktive i byen på det tidspunktet. Klubben ble startet av bandenes medlemmer for å få anledningen til å spille konserter selv.
I dag har SRK en mer permanent drift, og langt flere involverte. Medlemstallet ligger nå på omtrent 60 og det er til enhver tid om lag 20 aktive band i miljøet. SRK arrangerer konserter i alle sjangre, og klubben stod i spissen for å skaffe øvingslokale for ungdom i Vesterålen. Klubben arrangerer Blabla-festivalen, som er en alternativ musikkfestival. Den er også involvert i Nature Aids musikkfestival på Sortland.
Hans Hildebrand

Karrieren

Hans Olof Hildebrand ble tatt opp som student i Uppsala 1860. Han avla kandidateksamen innen filosofi i 1865, og ble året etter forfremmet til doktor innen filosofi. Allerede som student tjenestegjorde han under feriene i Statens historiska museum. I 1865 ble han ansatt som extra orinarie amanuens i Kungliga Vitterhets Historie och Antikvitets Akademien. 
Årene 1870 og 1871 gjorde han, i egenskap av Letterstedtsk stipendiat en utlandsreise. I 1871 ble han utnevnt til førsteamanuens ved Kungliga Vitterhets Historie och Antikvitets Akademien. Som representant for akademiet deltok han i flere arkeologiske kongresser. I 1879 etterfulgte han sin far som riksantikvar, sekretær i Kungliga Vitterhets Historie och Antikvitets Akademien og garde des médailles. Han ble i 1866 medlem av og sekretær i Samfundet för utgifvande af handskrifter om Skandinaviens historia, en posisjon han forlot i 1896. I 1873 deltok han i stiftelsen av Antropologiska sällskapet, han ble i 1874 medlem av Kungliga Vitterhets Historie och Antikvitets Akademien, i 1881 av Vetenskaps- och Vitterhetssamhället, i 1890 av Vetetenskapssocieteten, i 1891 av Vetenskapsakademien og i 1895 av Svenska akademien, etter Fredrik August Dahlgren på stol nummer 6.

Blader og artikler

I 1870 begynte Hildebrand å utgi Ant. tidskrift för Sverige, og fra 1872 Kungliga Vitterhets Historie och Antikvitets Akademiens Månadsblad. Han skrev en rekke artikler i Pedagogisk Tidskrift, Litteratur-Tidskrift, Antiqvarisk Tidskrift för Sverige, med flere.
Down on the Farm

Down on the Farm i Halden var en rockefestival som første gang ble avholdt offisielt og kommersielt i 1989, etter at en spontanfestival året før hadde gitt mersmak.
Festivalen ble avholdt på Gribsrød gård i Enningdalen tre mil fra Halden sentrum. Festivalen ble avholdt årlig fra 1989 til og med 1999, deretter hadde festivalen et opphold inntil den kom igang igjen i 2006. Mange kjente navn har gjestet festivalen med musikkprofilen «Rock, Roots & Americana», og det har enkelte år vært god TV-dekning.
I 2009 ble festivalen flyttet fra Gribsrød og inn til konsertlokaler og arenaer i Halden sentrum, delvis på grunn av at været hadde gjort bakken bløt, men også i håp om et større publikum. Det lyktes likevel ikke å dekke opp et akkumulert underskudd siden 2007. Viktige sponsorer trakk seg, og det ble ikke noen festival i 2010. 
Det ble gjort et godt forarbeide for å gjennomføre en ny festival i 2011. Den skulle avvikles fredag 22. og lørdag 23. juli. Men før konsertprogrammet startet, skjedde Terrorangrepene i Norge 2011, fredagsprogrammet ble sterkt påvirket av dette, og lørdagens program ble avlyst.
Det kom ikke ut noen planer for nye forsøk etter 2011, og musikkfestivalen Down on the Farm er historie. Men noe av musikkprofilen er blitt fortsatt gjennom Am-Car-festivalen «Cars on the Farm» som årlig avholdes samme sted.
Falla

Falla er et tettsted i Finspång kommune i Östergötlands län i Östergötland i Sverige. I 2010 hadde tettstedet 467 innbyggere.
Wekendtoppen

Wekendtoppen er et samlealbum med blant andre Lars Kilevold, Olav Stedje, Vazelina Bilopphøggers, utgitt i 1984.
Kysthumle

Kjennetegn

Kysthumlen er nesten alltid orangegul på brystet. Bakkroppen er gulaktig til grønngul, men mange varianter.

Bolet

Bolet oppe på bakken på gressenger og i moselaget på lyngheier. Bolene er små og plages ofte av parasitter.

Utbredelse

Kysthumlen finnes i Europa og Asia. I Norge finnes den langs kysten, på øyene og i skjærgården fra Lindesnes og nordover til Lofoten.
Gates of Lodore

Gates of Lodore (eller Lodore Gate) er den spektakulære begynnelsen av Canyon of Lodore, en canyon dannet av Green River i det nordvestre Colorado i USA.  Navnet Gates of Lodore er blitt synonymt med selve canyonen og elvestrekningen, slik at de to navn benyttes om hverandre. 
Canyonen begynner idet Green River forlater Browns Park og skjærer gjennom Uinta Mountains og bukter seg 18 miles til dens sluttpunkt ved Echo Park, der elvene Green og Yampa møtes.  
Den ble gitt sitt navn av Powell-ekspedisjonen etter det engelske diktet Cataract of Lodore. Det befinner seg i Dinosaur National Monument.
Nils Ferlin

Liv og karriere

Nils Ferlin ble født i Karlstad i Värmland der faren arbeidet i avisa Nya Wermlands-Tidningen. I 1908 flyttet familien til Filipstad og faren startet sin egen avis. Faren døde imidlertid  bare et år seinere, og familien måtte flytte til enklere boforhold i industriområdet for at Nils skulle kunne fortsette skolegangen fram til han var 16 år.
Ferlin hadde også en kort karriere som skuespiller. Han debuterte som 17-åring i Salomé av Oscar Wilde og fortsatte i en omreisende teatertropp.
Selv om mange av Ferlins dikt er melankolske, inneholder de også mye humor. Flere av dem er tonesatt og ble tidlig populære viser, for eksempel Valsmelodi, som er et angrep på musikkindustrien. Han solgte over 300 000 diktsamlinger i løpet av livet og betegnes fortsatt som en folkekjær poet I Sverige. Han kan også regnes med blant «Klarabohemerna» («Bröderna i Klara»), innflyttede arbeiderforfattere som holdt til i Klarakvarteren i Stockholm i første halvdel av 1900-tallet.
Det er flere statuer av Nils Ferlin I Sverige: én i Filipstad der han er framstilt sittende på en benk, én på bytorget i Karlstad som viser ham stående på et bord, og én ved Klara kyrka i Stockholm der dikteren tenner en sigarett.
Prolog i Tour de France 2012

Løypa

Løypa er nesten identisk med den fra prologen i 2004, som også ble vunnet av sveitseren Fabian Cancellara. Starten ligger ved Avenue Rogier ved siden av Avroy parken. Ruten går nordover via Boulevard d'Avroy, og fortsetter langs elven Maas, før den gjør en sving rundt Place Saint-Lambert. Innspurten foregår på Boulevard d'Avroy i retning rue Sainte-Marie.

Manglende rytter

Intet frafall.